Document ID: /roh_data/filtered/fineweb-2-filterrobots_roh.jsonl.gz/41862

Sco Swissmedic scriva, tractian els tut las dumondas d'admissiun en connex cun la pandemia da Covid-19 a moda pli speditiva, e cun dapli persunal. Las duas dumondas d'admissiun per in vaccin d'enfin uss, han ils concerns Pfizer/Biontech ed Astra-Zeneca inoltrà il mais passà.
Tar il vaccin pussaivel da Moderna è il furnitur dal Vallais, Lonza, er participant. El duai producir la substanza per il vaccin uschespert che quel vegn sin il martgà. Ina lingia da producziun a Visp en il Vallais saja gia en construcziun. La producziun duai cumenzar là anc quest onn.